CELEX: 52015PC0674
Language: sl
Date: 2015-12-18
Title: Predlog SKLEP SVETA o uvedbi nadzornih ukrepov za novo psihoaktivno snov 1-fenil- 2-(1-pirolidin- 1-il)pentan-1-on (α-pirolidinovalerofenon, α-PVP)

EVROPSKA KOMISIJA
            Bruselj, 18.12.2015
            COM(2015) 674 final
            2015/0309(CNS)
            Predlog
            SKLEP SVETA
            o uvedbi nadzornih ukrepov za novo psihoaktivno snov 1-fenil- 2-(1-pirolidin- 1-il)pentan-1-on (α-pirolidinovalerofenon, α-PVP)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Sklep Sveta 2005/387/PNZ o izmenjavi podatkov, oceni tveganja in nadzoru nad novimi psihoaktivnimi snovmi
                  1
                določa tristopenjski postopek, ki lahko vodi do uvedbe nadzornih ukrepov za novo psihoaktivno snov po vsej Uniji.
            
            
               Skupno poročilo Evropskega centra za spremljanje drog in zasvojenosti z drogami (v nadaljnjem besedilu: ECSDZD) ter Europola, pripravljeno v skladu s členom 5 Sklepa Sveta 2005/387/PNZ, je bilo objavljeno 3. avgusta 2015. Svet je 15. septembra 2015 na zahtevo Komisije in sedemnajstih držav članic ter v skladu s členom 6(1) zgoraj navedenega sklepa Sveta zahteval oceno tveganj, ki jih povzročajo uporaba in proizvodnja nove psihoaktivne snovi α-PVP ter trgovina z njo, vpletenosti organiziranega kriminala in možnih posledic nadzornih ukrepov, uvedenih za to snov. 
            
            
               Tveganja v zvezi z α-PVP je ocenil znanstveni odbor ECSDZD, ki deluje v skladu z določbami člena 6(2), (3) in (4) Sklepa Sveta. Predsednik znanstvenega odbora je poročilo o oceni tveganja Komisiji in Svetu predložil 27. novembra 2015. Glavni rezultati ocene tveganja so naslednji:
            
            
               α-PVP je močan psihostimulans. Snov, ki je bila odkrita v vseh 28 državah članicah ter v Turčiji in na Norveškem, se v glavnem s Kitajske uvaža na trg z drogami v EU ter se nato distribuira po vsej Evropi.
            
            
               Vsega skupaj je bilo prijavljenih 115 smrtnih primerov in 191 akutnih zastrupitev v osmih državah članicah, kjer je bil zaznan α-PVP. 
            
            
               Na voljo ni nobenih informacij ali objavljenih študij, v okviru katerih bi bila na celovit način ocenjena zdravstvena tveganja, povezana s α-PVP, in sicer kronična in akutna strupenost, vendar so bili pri živalih opaženi podobni učinki kot pri drugih stimulansih. 
            
            
               Komisija v skladu s členom 8(1) Sklepa Sveta 2005/387/PNZ v roku šestih tednov od prejema poročila o oceni tveganja Svetu predloži bodisi pobudo, da se za novo psihoaktivno snov uvedejo nadzorni ukrepi po vsej Uniji, bodisi poročilo, v katerem pojasni, zakaj po njenem mnenju taka pobuda ni potrebna. V skladu s sodbo Sodišča z dne 16. aprila 2015 v združenih zadevah C-317/13 in C-679/13 se je treba pred sprejetjem akta, ki temelji na členu 8(1) Sklepa Sveta 2005/387/PNZ, posvetovati z Evropskim parlamentom. 
            
            
               Komisija na podlagi ugotovitev poročila o oceni tveganja meni, da obstajajo razlogi za uvedbo nadzornih ukrepov za to snov po vsej Uniji. Iz poročila o oceni tveganja izhaja, da je akutna strupenost α-PVP tako huda, da lahko resno škoduje zdravju posameznikov. 
            
            
               2.CILJ PREDLOGA 
            
            
               Cilj tega predloga sklepa Sveta je pozvati države članice, naj za α-PVP uvedejo nadzorne ukrepe in kazenske sankcije, kot jih določa njihova zakonodaja v skladu z njihovimi obveznostmi iz Konvencije Združenih narodov o psihotropnih snoveh iz leta 1971.
            
            
               2015/0309 (CNS)
            
            
               Predlog
            
            
               SKLEP SVETA
            
            
               o uvedbi nadzornih ukrepov za novo psihoaktivno snov 1-fenil- 2-(1-pirolidin- 1-il)pentan-1-on (α-pirolidinovalerofenon, α-PVP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Sklepa Sveta 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi
                  2
               , zlasti člena 8(3) Sklepa,
            
         
         
            
               ob upoštevanju pobude Evropske komisije,
            
            
               ob upoštevanju mnenja Evropskega parlamenta
                  3
               , 
            
            
               v skladu s posebnim zakonodajnim postopkom,
            
            
               ob upoštevanju naslednjega:
            
            
               (1)poročilo o oceni tveganja glede nove psihoaktivne snovi α-PVP je bilo pripravljeno v skladu s členom 6 Sklepa 2005/387/PNZ na posebnem sestanku razširjenega znanstvenega odbora Evropskega centra za spremljanje drog in zasvojenosti z drogami ter je bilo nato 27. novembra 2015 predloženo Komisiji in Svetu.
            
            
               (2)α-PVP je močan psihostimulans, strukturno podoben katinonu, pirovaleronu in metilendioksipirovaleronu (MDPV), ki so predmet nadzora v skladu s Konvencijo Združenih narodov o psihotropnih snoveh iz leta 1971. Snov je bila odkrita v vseh 28 državah članicah ter v Turčiji in na Norveškem, informacije na podlagi zasegov in zbranih vzorcev pa nakazujejo, da je prisotna predvsem v obliki prahu in tablet. Iz razpoložljivih informacij je razvidno, da se pošiljke z več kilogrami α-PVP uvažajo na trg z drogami v EU s Kitajske in se nato distribuirajo po vsej Uniji. Zmogljivosti za proizvodnjo α-PVP obstajajo tudi v Uniji, in sicer je bil zaseg opravljen na dveh lokacijah za nezakonito proizvodnjo v eni od držav članic.
            
            
               (3)Vsega skupaj je bilo prijavljenih 115 smrtnih primerov in 191 akutnih zastrupitev v osmih državah članicah, kjer je bil zaznan α-PVP. V večini primerov se je α-PVP bodisi namerno bodisi nenamerno uporabljal v kombinaciji z drugimi farmakološko aktivnimi snovmi. Če bi α-PVP postal dostopnejši in bi se krog njegovih uporabnikov razširil, bi to lahko imelo resne posledice za zdravje posameznikov in javno zdravje.
            
            
               (4)Iz razpoložljivih podatkov izhaja, da α-PVP uporabljajo uporabniki stimulansov v okviru preživljanja prostega časa, prav tako pa tudi uživalci drog z visokim tveganjem, vključno s tistimi, ki si vbrizgavajo stimulanse in opioide, med njimi pa je lahko razširjena tudi uporaba več drog hkrati. Na voljo je malo podatkov o razširjenosti uporabe te droge, dolgoročnih posledicah in socialnih tveganjih, ki so povezana s to snovjo. 
            
            
               (5)Na voljo ni nobenih informacij ali objavljenih študij, v okviru katerih bi bila na celovit način ocenjena zdravstvena tveganja, povezana s α-PVP, in sicer kronična in akutna strupenost, vendar so bili pri živalih opaženi podobni učinki kot pri drugih stimulansih. Pri ljudeh so bili opaženi stranski učinki, kot so tahikardija, hipertermija, diaforeza, razdražljivost, konvulzije ali napadi, zmedenost in agresivnost. Iz podatkov na podlagi predkliničnih študij je razvidno, da pri α-PVP obstaja nevarnost zlorabe te snovi, pri ljudeh pa lahko povzroči tudi odvisnost. 
            
            
               (6)Uporaba α-PVP v humani ali veterinarski medicini ni uveljavljena ali priznana. Ni znakov, da bi se ta snov uporabljala za druge namene, z izjemo uporabe v analitičnih referenčnih materialih in znanstvenih raziskavah, namenjenih proučevanju njenih kemijskih, farmakoloških in toksikoloških lastnosti, ki so bile opravljene zaradi njene prisotnosti na trgu z drogami.
            
            
               (7)Ocena za α-PVP ni bila opravljena, prav tako ta snov ni v postopku ocenjevanja na ravni Združenih narodov, tako ocenjevanje pa tudi ni načrtovano.
            
            
               (8)Kljub maloštevilnim znanstvenim dokazom, ki so na voljo o α-PVP, dokazi in informacije o zdravstvenih tveganjih, ki jih predstavlja ta snov, kakor so bili dokumentirani ob odkritju njene prisotnosti pri smrtnih žrtvah in akutnih zastrupitvah, zagotavljajo zadostno podlago za uvedbo nadzornih ukrepov za α-PVP po vsej Uniji.
            
            
               (9)Ker je v šestnajstih državah članicah uveden nadzor za α-PVP na podlagi nacionalne zakonodaje, ki je usklajena z obveznostmi iz Konvencije Združenih narodov o psihotropnih snoveh iz leta 1971, pet držav članic pa nadzor izvaja z drugimi zakonodajnimi ukrepi, bi uvedba nadzornih ukrepov za to snov po vsej Uniji pripomogla k preprečevanju nastanka ovir v čezmejnem sodelovanju na področju kazenskega pregona in pravosodja ter zagotovila zaščito pred tveganji, ki lahko nastanejo zaradi razpoložljivosti in uporabe te snovi –
            
            
               (10)
            
            
               SPREJEL NASLEDNJI SKLEP: 
            
            
               Člen 1
            
            
               Za novo psihoaktivno snov 1-fenil-2-(1-pirolidin-1-il)pentan-1-on (α-pirolidinovalerofenon, α-PVP) se uvedejo nadzorni ukrepi po vsej Uniji.
            
            
               Člen 2
            
            
               Države članice do [eno leto od datuma objave tega sklepa] sprejmejo potrebne ukrepe v skladu s svojim nacionalnim pravom, da za α-PVP uvedejo nadzorne ukrepe in kazenske sankcije, kot jih določa njihova zakonodaja v skladu z obveznostmi iz Konvencije Združenih narodov o psihotropnih snoveh iz leta 1971.
            
            
               Člen 3
            
         
         
            
               Ta sklep začne veljati […] dan po objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 127, 20.5.2005, str. 32.
               
               
                  
                     (2)
                  UL L 127, 20.5.2005, str. 32.
               
               
                  
                     (3)
                  UL C , , str. .